Miristikovora imperikolombo

La Miristikovora imperikolombo (Ducula myristicivora) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de specikomplekso Aenea, kiu enhavas pli ol 20 samgenrajn speciojn. Ĝi troviĝas kiel endemio en Indonezio, kie ĝi vivas en orientaj Molukoj kaj en insuloj Raja Ampat. Ilia natura vivmedio estas subtropikaj aŭ tropikaj malsekaj arbaroj de malaltaj teroj kaj subtropikaj aŭ tropikaj manglejoj. Ili manĝas karnecajn fruktojn, kaj estas gravaj semodisvastigiloj de tiuj specioj.

Taksonomio
La Miristikovora imperikolombo estis formale priskribita en 1786 fare de la aŭstria natursciencisto Giovanni Antonio Scopoli kaj ĝi ricevis la duvortan nomon Columba myristicivora. La specia epiteto myristicivora kombinas la botanikan genronomon Myristica (el la antikvgreka muristikos  kun la signifo "odora"), kun la Latina -vorus kun la signifo "manĝanta". La tipa loko estas Nov-Gvineo. Tiu specio estas nun metita en la genron Ducula, kiu estis enkondukita de la angla natursciencisto Brian Houghton Hodgson en 1836.

La Geelvinka imperikolombo (D. geelvinkiana) de la Insularo Schouten (aŭ Geelvink) estis iam konsiderata samspecia, sed estis poste agnoskita kiel aparta specio fare de la IOK en 2021.

Aspekto
Ĝi estas fortika kolombo kun malhelverdaj flugiloj kaj helgrizaj kapo, kolo kaj brusto, tre brilruĝaj piedoj, oranĝaj irisoj kaj nigraj beko kaj boso sur la supra bekokazo.

 Referencoj 



Eksteraj ligiloj

Kategorio:Kolombedoj
Kategorio:Birdoj de Oceanio